**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

Tukumā

23.07.2018.

 **Ieinteresētajiem piegādātājiem**

 *Par atklāta konkursa “Pirmsskolas izglītības iestādes “Pasaciņa” pārbūves projektēšana un 1. kārtas būvdarbi Kurzemes ielā 5, Tukumā, Tukuma novadā” (iepirkuma identifikācijas Nr. TND – 2018/37) dokumentāciju*

 Atklāta konkursa *“Pirmsskolas izglītības iestādes “Pasaciņa” pārbūves projektēšana un 1. kārtas būvdarbi Kurzemes ielā 5, Tukumā, Tukuma novadā” (iepirkuma identifikācijas Nr. TND – 2018/37),* (turpmāk – atklāts konkurss) organizēšanai pilnvarotā iepirkuma komisija informē, ka ir saņēmusi ieinteresētā pretendenta 2018. gada 17. jūlija vēstuli par atklāta konkursa dokumentāciju un sniedz atbildes uz tajā uzdotajiem jautājumiem:

1. **Jautājums**

Konkursa nolikuma 6. pielikumā Finanšu piedāvājums (forma) ir pozīcija Nr.4 *Pirmsskolas izglītības iestādes “Pasaciņa” pārbūves (Moduļu ēkas) būvniecības un 1.kārtas teritorijas labiekārtošanas būvdarbi*, bet ir vēl atsevišķa pozīcija Nr.5 *1.kārtas teritorijas labiekārtošanas būvdarbi*.

Lūdzu precizēt, kuras izmaksas ir jāiekļauj Finanšu piedāvājuma 4. pozīcijā un kuras 5. pozīcijā.

**Atbilde**

Iepirkuma komisija norāda, ka Konkursa nolikumā tiks veikti grozījumi.

1. **Jautājums**

Konkursa nolikuma 1. pielikuma *Tehniskā specifikācija* 13. punktā cita starpā ir norādīta prasība Projektā paredzēt sekojošus darbus teritorijas labiekārtošanai (skatīt pielikumu: Teritorijas labiekārtojuma shēma.pdf): 7. Ceļu un laukumu seguma pārbūve visā teritorijā, kā arī Pielikumā Nr.1-3 *Teritorijas labiekārtojuma shēma* attiecīgi rasējumā norādītas plānotās bruģakmens seguma izbūves vietas. Ir secināms, ka atsevišķās rasējumā norādītajās vietās šie darbi dublējas ar citā iepirkumā norādītajiem bruģakemens izbūves darbiem. (Skat. Tukuma novada Domes izsludināto atklāto konkursu “Tukuma pirmsskolas izglītības iestādes “Pasaciņa” pārbūve”, ID Nr. TND–2018/39/ERAF, Nolikuma 7. pielikumā: Tehniskās specifikācijas lapā GP.TS-02-IA Vertikālais plānojums M 1:500).

Lūdzu precizēt šajā iepirkumā izbūvējamo bruģakmens segumu un nepieciešamības gadījumā labot Nolikuma 1-3. pielikumā norādīto shēmu.

**Atbilde**

Iepirkuma komisija norāda, ka shēma un apjomi netiks laboti, jo šobrīd nav zināms kādā teritorija būs nepieciešama rotaļu iekārtām ēkas iekšpagalmos.

1. **Jautājums**

Konkursa nolikuma sadaļā *Prasības tehniskajām un profesionālajām spējām* *1.20.3.8. – 1.20.3.11. punktā* ir norādīta pieredzes prasība sertificētiem speciālistiem (būvdarbu vadītājiem) “(..) ir vadījis līdzvērtīgus (..) izbūves darbus vismaz 1 (viena) III grupas publiskas ēkas (jauna būvniecība vai pārbūve) līguma izpildes ietvaros, objekts ir nodots ekspluatācijā”.

Lai izslēgtu Nolikumā minēto prasību dažādu interpretāciju no pretendentu puses, lūdzu precizēt nepieciešamās prasības speciālistu pieredzei, kuras saskaņā ar Nolikuma 1.20.3.8. – 1.20.3.11. punktiem tiks uzskatītas par līdzvērtīgiem darbiem iepirkuma priekšmetam un konkursa prasībām atbilstošām.

**Atbilde**

Iepirkuma komisija norāda, ka saskaņā ar Konkursa nolikuma 3.3. punkta “Prasības tehniskajām un profesionālajām spējām” par iepirkuma priekšmetam līdzvērtīgiem darbiem tiks uzskatīta pieredze, kur attiecīgais speciālists kā būvdarbu vadītājs ir vadījis attiecīgo tīklu izbūves darbus būvobjektā, kur veikta III grupas publiskas ēkas jauna būvniecība vai pārbūve un objekts ir nodots ekspluatācijā.

1. **Jautājums**

Saskaņā ar Nolikuma 1.30.1. punktu Pretendenta piedāvājumam jāatbilst nolikuma 1. pielikumā norādītajām Tehniskajām specifikācijām. Nolikuma 1. pielikuma *Tehniskās specifikācijas* Pielikuma Nr.1-2 *Tehniskā specifikācija moduļu ēkai* Pielikumā Nr. 1 *Tehniskā specifikācija mēbelēm* tabulas formā ir dota mēbeļu tehniskā specifikācija, kurā otrās kolonnas virsrakstā ir minēts: TEHNISKAIS PIEDĀVĀJUMS (pretendenta piedāvājums, apraksts, attēls vai skice).

Savukārt saskaņā ar Nolikuma 1.30.2. punktu Tehniskais piedāvājums jāsagatavo un jāiesniedz atbilstoši nolikuma 4. pielikumā norādītajai formai. Šajā formā nav norādes, ka ir jāiesniedz mēbeļu tehniskais piedāvājums.

Lūdzu precizēt, vai pretendentam mēbeļu tehniskais piedāvājums, t.sk. apraksts, attēls vai skice, ir jāiesniedz jau kopā ar konkursa piedāvājumu?

**Atbilde**

Iepirkuma komisija norāda, ka pretendentam iesniedzot piedāvājumu mēbeļu tehniskais piedāvājums, t.sk. apraksts, attēls vai skice, ir jāiesniedz jau kopā ar konkursa piedāvājumu.

1. **Jautājums**

Nolikuma 1. pielikuma *Tehniskās specifikācijas* Pielikumā Nr. 1-2 *Tehniskā specifikācija moduļu ēkai* 10. punktā *Kvalitātes prasības, garantijas* 2) apakšpunktā ir minēts “Moduļveida skolas būves ēku nesošajām konstrukcijām jānodrošina ne mazāk kā 10 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai. Moduļveida skolas būves inženiekomunikācijām, apdares materiāliem jānodrošina 5 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai. Moduļveida skolas būves tehnoloģiskajām iekārtām jānodrošina 5 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai.”

Lūdzu precizēt, vai pretendentam minētie veicamo darbu un pasākumu saraksti ar izmaksām garantijas saglabāšanai ir jāiesniedz jau kopā ar konkursa piedāvājumu vai tikai izstrādājot būvprojektu?

**Atbilde**

Iepirkuma komisija norāda, ka Konkursa nolikumā tiks veikti grozījumi.

1. **Jautājums**

Saskaņā ar Nolikuma 7. pielikumu *Saimnieciski visizdevīgākā piedāvājuma noteikšanas kārtība* vērtēšanas kritērija B “Moduļu ēkas garantijas termiņš” vērtības noteikšanā tiks izmantots pretendentu piedāvātais moduļu ēkas garantijas termiņš, kas norādīts Pretendentu iesniegtajā tehniskajā piedāvājumā. Piedāvātais moduļu ēkas garantijas termiņš jānorāda gados. Piedāvājums ar visgarāko piedāvāto termiņu tiek vērtēts ar maksimāli iespējamo punktu skaitu – **20.**

**B = Bgarāk. / Bpied. x N**

**Bgarāk.** – garākais piedāvātais termiņš;

**Bpied.** – izvērtējamais termiņš;

**N** – kritērija maksimālā skaitliskā vērtība.

Vēršam uzmanību, ka norādītā aprēķina formula nav korekta, jo šādā redakcijā piedāvājums, kuram ir īsāks termiņš, nekā garākais piedāvātais termiņš, saņems lielāku punktu skaitu.

Kā arī, lai izvairītos no pretendentu iespējamiem deklaratīviem apliecinājumiem par garantijas termiņu ar mērķi iegūt lielāku punktu skaitu, lūdzu noteikt maksimālo garantijas termiņu, kurš tiks ņemts vērā aprēķinos. Ja netiek noteikti vērtējamā kritērija “griesti”, kā pēc nolikumā noteiktās formulas tiks vērtēti un savstarpēji salīdzināti piedāvājumi, kuros garantija būs 100 gadi vai mūžīgā garantija, kā pasūtītājs izvērtēs šādu piedāvājumu nopietnību?

Būvdarbu garantijas termiņa iekļaušanai saimnieciski visizdevīgākā piedāvājuma noteikšanā būtu ekonomisks pamatojums gadījumā, ja Nolikumā tiktu noteikta prasība nodrošināt minimālo garantijas termiņu atbilstoši 02.09.2014. MK noteikumiem Nr. 529 “Ēku būvnoteikumi”, piemēram 5 gadi, savukārt vērtēts tiktu pretendentu piedāvātais papildu garantijas periods, nosakot maksimālo termiņu, kurš tiks ņemts vērā aprēķinos.

**Atbilde**

Iepirkuma komisija norāda, ka Konkursa nolikuma 7. pielikumā “Saimnieciski visizdevīgākā piedāvājuma noteikšanas kārtība” tiks veikti grozījumi.

1. **Jautājums**

Saskaņā ar Nolikuma 1. pielikuma *Tehniskās specifikācijas* Pielikumā Nr. 1-2 *Tehniskā specifikācija moduļu ēkai* 10. punktā *Kvalitātes prasības, garantijas* 2) apakšpunktu “Moduļveida skolas būves ēku nesošajām konstrukcijām jānodrošina ne mazāk kā 10 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai. Moduļveida skolas būves inženiekomunikācijām, apdares materiāliem jānodrošina 5 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai. Moduļveida skolas būves tehnoloģiskajām iekārtām jānodrošina 5 gadu garantija, iesniedzot attiecīgi veicamo darbu un pasākumu sarakstu ar izmaksām garantijas saglabāšanai.” No kā secināms, ka garantijas termiņš 10 gadi tiek attiecināts tikai uz moduļveida ēkas nesošajām konstrukcijām.

Saskaņā ar Nolikuma 4. pielikuma *Tehniskais piedāvājums (forma)* 4. punktu Pretendentam jāiesniedz apliecinājums par piedāvāto būvdarbu garantijas termiņu (garantijas termiņš nevar būt īsāks par 5 (pieciem) gadiem teritorijas labiekārtošanai un 10 (desmit) gadiem moduļu ēkai).

Saskaņā ar Nolikuma 8. pielikumu *LĪGUMS (PROJEKTS)* definējumu Objekts ir Pirmsskolas izglītības iestādes “Pasaciņa” piebūves un teritorijas labiekārtošanas projektēšana, autoruzraudzība un 1. kārtas būvdarbi Kurzemes ielā 5, Tukumā, Tukuma novadā. No kā secināms, ka Objektā ietilpst gan pati moduļa ēka, gan visas inženierkomunikācijas, apdares materiāli, tehnoloģiskās iekārtas, gan teritorijas labiekārtojums.

Saskaņā ar līguma 10.14. punktu “Garantijas termiņš Objektam saskaņā ar Būvuzņēmēja Iepirkumā iesniegto Piedāvājumu ir \_\_ (\_\_\_\_\_\_\_\_\_\_\_) mēneši (ne mazāk kā 36 (trīsdesmit seši) mēneši) no akta par Objekta pieņemšanu ekspluatācijā parakstīšanas.” Un saskaņā ar 10.15. punktu “Garantijas termiņš moduļu mājai saskaņā ar Būvuzņēmēja Iepirkumā iesniegto Piedāvājumu ir \_\_ (\_\_\_\_\_\_\_\_\_\_\_) gadi (ne mazāk kā 10 (desmit) gadi) no akta par Objekta pieņemšanu ekspluatācijā parakstīšanas.”

Lūdzu precizēt:

1. par kuru Objekta daļu/ daļām tehniskajā piedāvājumā ir jāiesniedz garantijas apliecinājums saskaņā ar Nolikuma 4. pielikuma 4. punktu,
2. kurš termiņš tiks ņemts vērā, nosakot vērtēšanas kritēriju B saskaņā ar Nolikuma 7. pielikuma 1.2. punktu,
3. kurš termiņš tiks norādīts Līguma 10.14. un 10.15. punktos.

**Atbilde**

Iepirkuma komisija norāda, ka saskaņā ar Konkursa nolikuma 4. pielikuma garantijas apliecinājums ir jāiesniedz par teritorijas labiekārtošanu un moduļu ēku.

Veicot saimnieciski visizdevīgākā piedāvājuma noteikšanu, saskaņā ar Konkursa nolikuma 7. pielikumu B kritērija aprēķināšanai tiks izmantots tikai pretendentu piedāvātais moduļu ēkas garantijas termiņš, kas norādīts pretendentu iesniegtajā tehniskajā piedāvājumā (gados).

Konkursa nolikuma 8. pielikumā “Līgums (projekts)” tiks veikti grozījumi.

1. **Jautājums**

Konkursa nolikuma 1. pielikumā *Tehniskā specifikācija* ir norādīta prasība “Paredzēt esošās pirmsskolas izglītības iestādes “Pasaciņa”, pārbūvi (paplašināšanu) piebūvējot būvapjomu (moduļu ēku), kurā paredzēts izvietot trīs audzēkņu grupas. **Piebūvi ar esošo bērnu dārza ēku savienot ar pāreju**.”

Lūdzu precizēt minētās pārejas iecerēto tehnoloģisko risinājumu.

**Atbilde**

Iepirkuma komisija norāda, ka pārejas apjoma sienas paredzēt stiklotās metāla konstrukcijās, ar siltinātu jumta un grīdas konstrukciju, apkurināmu. Siltumcaurlaidības koeficienti konstrukcijām, saskaņā ar projektējamo energoefektivitātes aprēķinu un atbilstoši normatīvajiem aktiem. No ārpuses cementa šķiedras lokšņu apšuvums. Pārejai jābūt gaismas caurlaidīgai 50% apmērā no sienu platības.

1. **Jautājums**

Pie iepirkuma dokumentācijas attiecībā uz teritorijas labiekārtojumu – laukumiņu specifikāciju ir publicēti divi Nolikuma 1. pielikuma *Tehniskās specifikācijas* pielikumi: Pielikums Nr. 1-4 Laukumiņu ierīču specifikācija kopējā un Pielikums Nr. 1-4-1 Laukumiņu ierīču specifikācija 1.būvdarbu kārtai. No kā secināms, ka kopējā specifikācijā būtu jābūt iekļautām arī visām 1.būvdarbu kārtas ierīcēm, bet faktiski ir konstatētas neatbilstības publicētajos pielikumos (piemēram, pielikumā Nr.1-4-1 paredzētas 3 gab. nojumes 1. kārtā (kopā saskaņā ar Nolikuma 1. pielikuma *Tehniskās specifikācijas* 13. punktu ir paredzētas 8 gab. nojumes), bet pielikumā Nr.1-4 neviena nojume nav iekļauta).

Lūdzu precizēt Laukumiņu ierīču specifikāciju, norādot sadalījumu kārtās, kā arī precizēt iecerēto gumijas seguma tehnoloģisko risinājumu - vienlaidus vai gumijas flīzes.

**Atbilde**

Iepirkuma komisija norāda, ka tiks precizēts pielikuma Nr.1-4 nosaukums: Laukumiņu ierīču specifikācija pārējām būvniecības kārtām.

1. **Jautājums**

Ne Nolikuma 1. pielikuma *Tehniskās specifikācijas* Pielikumā Nr.1-2 *Tehniskā specifikācija moduļu ēkai*, ne arī citur pie iepirkuma dokumentācijas nav atrodama specifikācija moduļu ēkas iekšdurvīm.

Lūdzu precizēt, vai pretendentam piedāvājumā ir jāparedz un jāiekļauj iekšdurvis. Ja jāiekļauj, lūdzu precizēt iekšdurvju tehnisko specifikāciju, t.sk. prasības attiecībā uz skaņas izolāciju un ugunsdrošību.

**Atbilde**

Iepirkuma komisija norāda, ka Konkursa nolikumā tiks veikti grozījumi.

1. **Jautājums**

Nolikuma 1. pielikuma *Tehniskās specifikācijas* Pielikuma Nr.1-2 *Tehniskā specifikācija moduļu ēkai* 14. punkta *Konstrukcijas* 1.5. apakšpunktā ir prasība “Loga izmērs mācību telpās ne mazāks kā 900mm x 1200mm, balti, **aprīkoti ar žalūzijām**, logu iebūves augstums jāparedz ne zemāk kā 700mm no grīdas līmeņa”.

Lūdzu precizēt, kādas žalūzijas ir jāparedz: ārējās elektriskās vai iekštelpu žalūzijas.

**Atbilde**

Iepirkuma komisija norāda, ka jāparedz iekštelpu žalūzijas. Komisija norāda, ka tiks veikti papildinājumi Konkursa nolikumā.

1. **Jautājums**

Nolikuma 1. pielikuma *Tehniskās specifikācijas* Pielikuma Nr.1-2 *Tehniskā specifikācija moduļu ēkai* 14. punkta *Konstrukcijas* 4. apakšpunktā ir norādītas prasības starpsienām.

Lūdzu precizēt, kāda starpsienu apdare ir jāparedz.

**Atbilde**

Iepirkuma komisija norāda, ka sienu apdares plāksnes izgatavotas no kokskaidu plāksnēm, ar spundes-gropes savienojumu divām malām, apdarītas ar izturīgu Alkorcell vai analogu materiālu - savienojuma vieta redzama kā glīts v-veida savienojums, ne plānāka kā 10mm bez koka imitācijas. Pēc montāžas nav jāveic papildus apdare.

Iepirkuma komisija vēlas informēt, ka, lai iepazītos ar veiktajiem papildinājumiem atklāta konkursa dokumentācijas sadaļā, lūdzam Jūs tuvākā laikā iepazīties ar atklāta konkursa dokumentācijas aktuālo versiju Pasūtītāja EIS profila vietnē [www.eis.gov.lv](http://www.eis.gov.lv) e-konkursu apakšsistēmā.

Ar cieņu

Komisijas priekšsēdētājs

Domes priekšsēdētājs Ē. Lukmans

Ručevska, 63107325

Ieva.Rucevska@tukums.lv